স্ট্রেঞ্জ টেলস্‌ (পাল্প ম্যাগাজিন)
বিংশ শতকের অনেক ম্যাগাজিনেই কল্পনা এবং অদ্ভুত বিষয়ভিত্তিক লেখনীগুলো স্থান পায়। এদের মধ্যে "ওয়্যার্ড টেলস্‌" সর্বপ্রথম এই ধরণের ম্যাগাজিন প্রকাশ করে, ১৯২৩ সালে। ১৯৩০’র মধ্যে এটি এই বিষয়ভিত্তিক ম্যাগাজিনসমূহের মধ্যে শীর্ষস্থান দখল করে নেয়। ১৯৩১ সালে ক্লেটন পাবলিকেশন্স থেকে প্রকাশিত "স্ট্রেঞ্জ টেলস্‌" সরাসরিভাবে "ওয়্যার্ড টেলস্‌"-এর সাথে প্রতিদ্বন্দ্বিতায় লিপ্ত হয়। "স্ট্রেঞ্জ টেলস্‌" প্রকাশিত হত হ্যারি বেটসের সম্পাদনায়, যিনি ক্লেটনের "অ্যাসটাউন্ডিং স্টোরিজ অব সুপার সায়েন্স" ম্যাগাজিনটিরও সম্পাদক ছিলেন। "অ্যাসটাউন্ডিং স্টোরিজ অব সুপার সায়েন্স" এর আগের বছর থেকে তার প্রকাশনা শুরু করে। "স্ট্রেঞ্জ টেলস্" প্রথমে একটি ফ্যান্টাসি ম্যাগাজিন হিসেবে চালু হয়েছিল, কিন্তু "ওয়্যার্ড টেলস্"-এর মত প্রায়শই এটি বৈজ্ঞানিক কল্পকাহিনিমূলক লেখা প্রকাশ করতে থাকে। এর মূল দৃষ্টি ছিল রোমাঞ্চকর গল্পগুলোর প্রতি, এর প্রতিদ্বন্দ্বির মত বিচিত্র ঘরানার গল্পের প্রতি নয়। এ ম্যাগাজিনটির নাম হবার কথা ছিল "স্ট্রেঞ্জ স্টোরিজ", তবে ম্যাকফাডেন পাবলিকেশন্স এই শিরোনামের বিরুদ্ধে চ্যালেঞ্জ করে এবং ক্লেটনকে বাধ্য করে নাম পরিবর্তন করতে/ম্যাকফাডেন পাবলিকেশন্স থেকেই ১৯২৯ সালে "ট্রু স্ট্রেঞ্জ স্টোরিজ" ম্যাগাজিনটি প্রকাশিত হত।
১০ স্টোরি ফ্যান্টাসি
ত্রৈমাসিক ম্যাগাজিন হিসেবে প্রকাশের ঘোষণা দেয়া হলেও মাত্র একটি সংখ্যাই প্রকাশিত হয়েছিল। ডোন্যাল্ড উলহেইম ছিলেন এই একমাত্র সংখ্যার সম্পাদক, যা ভলিউম ১-এর ১ নং সংখ্যা হিসেবে চিহ্নিত হয়। পাল্প ধরণে প্রকাশিত এ ম্যাগাজিনের দাম ছিল ২৫ সেন্ট এবং পৃষ্ঠাসংখ্যা ছিল মোট ১২৮। নিউ ইয়র্কের এভন পিরিওডিকালস ছিল এ ম্যাগাজিনের প্রকাশক।